ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण अपडेट : 266वां दिन
भारत का कुल टीकाकरण कवरेज 93.90 करोड़ के पार
आज शाम 7 बजे तक 71 लाख से ज्यादा टीके की खुराक दी गई
एक महत्वपूर्ण उपलब्धि के तहत भारत का कोविड-19 टीकाकरण कवरेज आज 93.90 करोड़  को पार कर गया है। आज शाम 7 बजे तक 71 लाख  से अधिक टीके की खुराक दी गई। आज देर रात तक पूरे दिन के लिए अंतिम रिपोर्ट के संकलन के बाद दैनिक टीकाकरण की संख्या बढ़ सकती है।
जनसंख्या प्राथमिकता समूहों के आधार पर अलग किए गए टीके की खुराक का कुल कवरेज इस प्रकार है:
|
|
टीके की खुराक का कुल कवरेज
|
|
एचसीडब्ल्यू
|
|
पहली खुराक
|
|
10374823
|
|
दूसरी खुराक
|
|
8994315
|
|
एफएलडब्ल्यू
|
|
पहली खुराक
|
|
18357799
|
|
दूसरी खुराक
|
|
15273423
|
|
18-44 वर्ष आयु वर्ग
|
|
पहली खुराक
|
|
379526238
|
|
दूसरी खुराक
|
|
95954773
|
|
45-59 वर्ष आयु वर्ग
|
|
पहली खुराक
|
|
164250887
|
|
दूसरी खुराक
|
|
81708869
|
|
60 वर्ष से अधिक
|
|
पहली खुराक
|
|
103831426
|
|
दूसरी खुराक
|
|
58813448
|
|
पहली खुराक का कुल कवरेज
|
|
676341173
|
|
दूसरी खुराक का कुल कवरेज
|
|
262744828
|
|
कुल
|
|
939086001
जनसंख्या प्राथमिकता समूहों के आधार पर अलग किए गए टीकाकरण अभियान में आज की उपलब्धि इस प्रकार है:
|
|
दिनांक : 8 अक्टूबर 2021 
|
|
एचसीडब्ल्यू
|
|
पहली खुराक
|
|
184
|
|
दूसरी खुराक
|
|
14895
|
|
एफएलडब्ल्यू
|
|
पहली खुराक
|
|
643
|
|
दूसरी खुराक
|
|
50052
|
|
18-44 वर्ष आयु वर्ग
|
|
पहली खुराक
|
|
2683146
|
|
दूसरी खुराक
|
|
2217813
|
|
45-59 वर्ष आयु वर्ग
|
|
पहली खुराक
|
|
667426
|
|
दूसरी खुराक
|
|
776085
|
|
60 वर्ष से अधिक
|
|
पहली खुराक
|
|
350238
|
|
दूसरी खुराक
|
|
415262
|
|
पहली खुराक का कुल कवरेज
|
|
3701637
|
|
दूसरी खुराक का कुल कवरेज
|
|
3474107
|
|
कुल
|
|
7175744
देश में सबसे कमजोर आबादी को कोविड-19 से बचाने के लिए एक उपकरण के तौर पर टीकाकरण अभियान की सर्वोच्च स्तर पर नियमित रूप से समीक्षा और निगरानी की जाती है।
रक्षा मंत्रालय
नौसेना की दक्षिणी कमान ने 71वां गणतंत्र दिवस मनाया
(गणतंत्र दिवस के अवसर पर नौसेना की दक्षिणी कमान ने कोच्चि में नौसैनिक अड्डे पर रस्मी परेड का आयोजन किया। नौसेना की दक्षिणी कमान के फ्लैग ऑफिसर कमांडिंग-इन-चीफ वाइस एडमिरल ए.के. चावला ने परेड की सलामी ली। परेड में दक्षिणी कमान के 24 प्लाटूनों ने हिस्सा लिया। दक्षिणी कमान को राष्ट्रपति की ओर से प्राप्त झंडा भी परेड में शामिल किया गया। 50 नौसैनिकों की टुकड़ी ने सलामी गारद पेश की। परेड स्थल पर पहुंचने के पहले कमांडर इन चीफ ने युद्ध स्मारक पर पुष्प चक्र चढ़ाकर शहीदों को श्रद्धांजलि अर्पित की। इस अवसर पर कोच्चि बंदरगाह पर खड़े नौसेना के सभी पोतों को उनके अलग अलग झंडों के साथ ही सुंदर तरीके से सजाया गया था।
परेड का नेतृत्व कमांडर एस.एस. बोस ने किया। परेड में एसएनसी का बैंड दस्ता भी शामिल था। वाइस एडमिरल ए.के. चावला ने परेड को संबोधित करते हुए गणतंत्र दिवस तथा राष्ट्र निर्माण में सशस्त्र सेनाओं की भूमिका के महत्व पर प्रकाश डाला। उन्होंने कहा कि देश के बाहर और भीतर सुरक्षा की स्थितियां अनिश्चित बनी हुई हैं। हमारे दुश्मन देश की एकता और विकास को हर हाल में कमजोर करने में जुटे हैं। ऐसे में किसी भी स्थिति का सामना करने के लिए हमारे नौसैनिक बेड़े को तैयार रखने की बहुत जरुरत है।
भारत के राष्ट्रपति द्वारा दक्षिणी नौसेना कमान के 04 अधिकारियों को विशिष्ट सेवा पदक से सम्मानित करने की घोषणा भी गणतंत्र दिवस के अवसर पर की गई। पदक प्राप्त करने वालों में वाइस एडमिरल ए.के. चावला रियर एडमिरल  तथा इंडियन नेवल अकादमी के डिप्टी कमांडेंट तरुण सोब्ती, वैमानिकी गुणवत्ता आश्वासन के चीफ कंट्रोलर कमोडोर अजीत वी. कुमार और एर्नाकुलम में एनसीसी के ग्रुप कमांडर कमोडोर आर.आर. अय्यर शामिल हैं।
आरकेमीणा/आरएनमीणा/एमएस/एसएस-5484
गृह मंत्रालय
सरकार निर्धारित समय में एनआरसी प्रक्रिया पूरी करने के लिए संकल्पबद्ध है : श्री राजनाथ सिंह
केन्द्रीय गृह मंत्री श्री राजनाथ सिंह ने कहा कि सरकार निर्धारित समय में एनआरसी प्रक्रिया पूरी करने के लिए संकल्पबद्ध है। उन्होंने कहा कि यह सुनिश्चित किया जाएगा कि अंतिम एनआरसी में किसी भारतीय राष्ट्रीय का नाम न छूटे और न ही किसी विदेशी व्यक्ति का नाम शामिल किया जाए।
आज यहां एक बयान में उन्होंने कहा कि प्रधानमंत्री श्री नरेन्द्र मोदी के नेतृत्व में सरकार ने एनआरसी प्रक्रिया को आगे बढ़ाया है। 1985 में असम समझौते पर हस्ताक्षर के बाद केन्द्र तथा असम सरकार ने एनआरसी का काम पूरा किया है और इसे अंतिम चरण तक पहुंचाया है यह कार्य पिछले 30 वर्षों से अधिक समय से लंबित था। गृह मंत्री ने कहा कि 30 जुलाई, 2018 को तैयार एनआरसी प्रारूप को प्रकाशित किया गया और उसके बाद 31 दिसम्बर, 2018 तक दावों तथा आपत्तियों की प्रक्रिया भी पूरी कर ली गई है।
श्री राजनाथ सिंह ने कहा कि गृह मंत्रालय ने एनआरसी का कार्य समय सीमा में तथा निष्पक्ष रूप से पूरा करने के लिए राज्य सरकार को आवश्यक धन और संसाधन उपलब्ध कराया है। एनआरसी कार्य की विशालता को देखते हुए राज्य में कानून और व्यवस्था बनाये रखने के लिए पिछले डेढ़ वर्षों में आवश्यक संख्या में केंद्रीय सशक्त बल तैनात किये गये हैं।
रक्षा मंत्रालय
सरकार ने लेफ्टिनेंट जनरल अनिल चौहान  को चीफ ऑफ डिफेंस स्टाफ  नियुक्त किया
सरकार ने लेफ्टिनेंट जनरल अनिल चौहान  पीवीएसएम, यूवाईएसएम, एवीएसएम, एसएम, वीएसएम को अगले चीफ ऑफ डिफेंस स्टाफ  के रूप में नियुक्त करने का निर्णय लिया है, जो उनके कार्यभार ग्रहण करने की तिथि और अगले आदेश तक भारत सरकार के सैन्य मामलों से जुड़े विभाग के सचिव के रूप में भी कार्य करेंगे। लगभग 40 वर्षों से अधिक के करियर में, लेफ्टिनेंट जनरल अनिल चौहान अनेक कमांड, स्टाफ और सहायक पदों पर रहे हैं और जम्मू-कश्मीर तथा उत्तर-पूर्व भारत में आतंकवाद विरोधी अभियानों में भी उन्हें व्यापक अनुभव रहा है।
18 मई 1961 को जन्मे लेफ्टिनेंट जनरल अनिल चौहान को 1981 में भारतीय सेना की 11 गोरखा राइफल्स में कमीशन प्रदान किया गया था। वह राष्ट्रीय रक्षा अकादमी, खडकवासला और भारतीय सैन्य अकादमी, देहरादून के पूर्व छात्र हैं। मेजर जनरल के रैंक में उन्होंने उत्तरी कमान में महत्वपूर्ण बारामुला सेक्टर में एक इन्फैंट्री डिवीजन की कमान संभाली थी। बाद में लेफ्टिनेंट जनरल के रूप में, उन्होंने उत्तर-पूर्व में एक कोर की कमान संभाली और बाद में सितंबर 2019 से पूर्वी कमान के जनरल ऑफिसर कमांडिंग-इन-चीफ बने तथा मई 2021 में सेवा से अपनी सेवानिवृत्ति तक पदभार संभाला।
इन कमांड नियुक्तियों के अलावा वह महानिदेशक, मिलिट्री ऑपरेशन्स के प्रभार समेत महत्वपूर्ण स्टाफ नियुक्तियों पर भी रहे। इससे पहले उन्होंने अंगोला में संयुक्त राष्ट्र मिशन के रूप में भी काम किया। वह 31 मई 2021 को भारतीय सेना से सेवानिवृत्त हुए। सेना से सेवानिवृत्त होने के बाद भी, उन्होंने राष्ट्रीय सुरक्षा और रणनीतिक मामलों में योगदान देना जारी रखा। सेना में विशिष्ट और शानदार सेवा के लिए लेफ्टिनेंट जनरल अनिल चौहान  को परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक, सेना पदक और विशिष्ट सेवा पदक से सम्मानित किया गया।
सड़क परिवहन एवं राजमार्ग मंत्रालय
आवश्यक मानकों को पूरा करने की शर्त पर राजमार्ग निर्माण के लिए सभी प्रकार के इस्पात को उपयोग करने की अनुमति दी गई
इस्पात का प्रयोग करना, राजमार्गों के निर्माण की लागत में कमी सुनिश्चित करने के लिए महत्वपूर्ण कदम
गुणवत्ता को प्रभावित किए बिना, श्री गडकरी द्वारा प्रतिबंधात्मक स्थितियों में बेहतर कार्य का प्रयास
सड़क परिवहन एवं राजमार्ग मंत्रालय ने आदेश जारी कर कहा है कि, सभी प्रकार के इस्पात को राजमार्ग निर्माण के लिए प्रयोग कर सकते हैं- चाहे वह अयस्क हो, बिल्ट हो, छर्रों से बना हो या स्क्रैप को पिघला कर बनाया गया हो। यदि इस्पात विशिष्ट ग्रेड के लिए आवश्यक मानकों को पूरा करता है, तो इसे राष्ट्रीय राजमार्ग निर्माण में उपयोग करने की अनुमति दी जाएगी। इस्तेमाल किए जाने वाले स्टील की अनुमति दिए जाने से पूर्व इसका तीसरे पक्ष द्वारा जांच के रूप में एनएबीएल-मान्यता प्राप्त प्रयोगशालाओं में परीक्षण किया जाएगा। यह कदम हितधारकों के साथ विश्लेषण और विचार-विमर्श तथा तकनीकी राय के बाद उठाया गया है।
इससे पहले, अनुबंध प्रावधानों में केवल प्राथमिक / एकीकृत स्टील उत्पादकों द्वारा उत्पादित इस्पात के उपयोग की आवश्यकता होती थी। इस्पात की कीमतों में वृद्धि से राष्ट्रीय राजमार्गों के निर्माण की लागत प्रभावित हो सकती है, इसी के मद्देनजर केंद्रीय सड़क परिवहन एवं राजमार्ग मंत्री श्री नितिन गडकरी ने राजमार्ग निर्माण के लिए उपयोग की जाने वाली सामग्री की गुणवत्ता को प्रभावित किए बिना सभी शर्तों पर फिर से विचार करने की आवश्यकता का सुझाव दिया था।
इस कदम से, राष्ट्रीय राजमार्गों के निर्माण में प्रयुक्त स्टील के लिए आपूर्तिकर्ता आधार बढ़ेगा, जिससे बाजारों में अधिक प्रतिस्पर्धा तथा बेहतर कीमत की खोज होगी। यह युक्ति नई तकनीक के उपयोग को बढ़ावा देगी। साथ ही यह आपूर्तिकर्ताओं पर प्रतिबंध को कम करने और खरीद प्रणाली को पारदर्शी बनाने के लिए केंद्रीय मंत्री द्वारा लागत को कम करने के निरंतर प्रयास का भी हिस्सा है।
>>>>>>>>>>>>>>>
एमजी/एएम/एन/डीवी
(Visitor Counter : 214
कृषि एवं किसान कल्याण मंत्रालय
केंद्र सरकार का आदर्श क्रेडिट कोऑपरेटिव सोसायटी लिमिटेड, अहमदाबाद को बंद करने का आदेश, लिक्विडैटर नियुक्त
कृषि एवं किसान कल्याण मंत्रालय के कृषि, सहयोग एवं किसान कल्याण विभाग की केंद्रीय सहकारी समिति के पंजीयक ने आदर्श क्रेडिट कोऑपरेटिव सोसायटी लिमिटेड, अहमदाबाद को बंद करने का आदेश पारित किया है। इस इस उद्देश्य के लिए एमएससीएस अधिनियम, 2002  के तहत आज एक लिक्विडैटर नियुक्त किया है।
आदर्श क्रेडिट कोऑपरेटिव सोसायटी लिमिटेड, दूसरा तल, 14 विद्या विहार कॉलोनी, होटल फॉर्चून लैंडमार्क, उस्मानपुरा, अहमदाबाद – 380013 , गुजरात को अपने सदस्यों/जमाकर्ताओं के धन का निजी लाभ के लिए दुरूपयोग करने, बड़े पैमाने पर अनियमितताएं करने और सहकारिता सिद्धांतों का उल्लंघन करने का दोषी पाया गया।
आर.के.मीणा/आरएनमीणा/एएम/आरके-4494
(Visitor Counter : 267
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 183.27 करोड़ टीके प्रदान किये गए
राज्यों/केंद्र शासित प्रदेशों के पास अभी भी 17.22 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,83,27,25,060
|
|
शेष टीके
|
|
17,22,25,196
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 183.27 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 17.22 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री ने भारत रत्न डॉक्टर बाबासाहेब अंबेडकर की जयंती पर श्रद्धासुमन अर्पित किए
प्रधानमंत्री श्री नरेन्द्र मोदी ने भारत रत्न डॉक्टर बाबासाहेब अंबेडकर की जयंती पर अपने श्रद्धासुमन अर्पित किए हैं।
अंबेडकर जयंती पर महान डॉक्टर बाबासाहेब अंबेडकर को नमन करते हुए एक ट्वीट में, प्रधानमंत्री ने कहा: “समाज के वंचित वर्गों को मुख्यधारा में लाने के लिए किया गया उनका संघर्ष आने वाली पीढ़ियों के लिए एक मिसाल बना रहेगा।”
इस्पात मंत्रालय
राष्ट्रीय इस्पात निगम लिमिटेड ने नए वित्त वर्ष में बेहतरीन शुरुआत की - अप्रैल, 2023 के दौरान उत्पादन के मोर्चे पर शानदार प्रदर्शन दर्ज किया
राष्ट्रीय इस्पात निगम लिमिटेड- आरआईएनएल ने अपनी स्थापना के बाद से किसी भी अप्रैल महीने में सर्वाधिक उत्पादन हासिल किया है। आरआईएनएल ने 2 ब्लास्ट फर्नेस ऑपरेशन से 4,19,000 टन हॉट मेटल का उत्पादन  -अप्रैल, 2022 की इसी अवधि की तुलना में 20% की वृद्धि) करके किसी भी अप्रैल महीने के लिए उत्पादन के क्षेत्र में अपना सर्वश्रेष्ठ प्रदर्शन करके दिखाया है। इसमें ब्लास्ट फर्नेस-1 से 2,02,000 टन हॉट मेटल , ब्लास्ट फर्नेस-2 से 2,18,000 टन हॉट मेटल , स्ट्रक्चरल मिल से 61,000 टन उत्पादन , विस्तार इकाइयों से 1,43,000 टन तैयार इस्पात  और 80,000 टन उच्च स्तरीय मूल्य वर्धित इस्पात  उत्पादन शामिल है। इस तरह उत्पादकता के हिसाब से किसी भी अप्रैल महीने के लिए लक्षित इकाई वार सर्वश्रेष्ठ उत्पादन किया गया है।
तकनीकी मापदंडों के आधार पर भी प्रभावशाली तेजी देखी गई है। बीएफ शॉप द्वारा 2.09 टन /दैनिक/सहयोग की ब्लास्ट फर्नेस उत्पादकता  देखी गई है। ब्लास्ट फर्नेस -1 द्वारा 2.01 टन /दैनिक/सहयोग ब्लास्ट फर्नेस उत्पादकता और ब्लास्ट फर्नेस -2 से 2.17 टन /दैनिक/सहयोग ब्लास्ट फर्नेस उत्पादकता प्राप्त की गई है। यह अप्रैल, 2023 के महीने के दौरान किसी भी वर्ष के अप्रैल महीने के लिए लक्षित किया गया सबसे अच्छा कार्य प्रदर्शन है। राष्ट्रीय इस्पात निगम लिमिटेड की स्थापना के बाद से पिछले वर्ष की इसी अवधि  की तुलना में क्रमशः 20%, 14% और 26% की प्रभावशाली बढ़त प्राप्त की गई है।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह, श्री जी. किशन रेड्डी और जम्मू कश्मीर के उपराज्यपाल श्री मनोज सिन्हा ने जम्मू में श्री वेंकटेश्वर स्वामी मंदिर का उद्घाटन किया
डॉ. जितेंद्र सिंह ने कहा, जम्मू में श्री वेंकटेश्वर स्वामी मंदिर की स्थापना ‘एक भारत’ के विचारों का उत्सव और देश की ‘विविधता में एकता’ मनाने का त्योहार
डॉ. सिंह ने कहा कि प्रधानमंत्री श्री नरेन्द्र मोदी ने भारत में पूर्व से पश्चिम, उत्तर से दक्षिण, 'काशी तमिल संगमम्' और जम्मू में श्री वेंकटेश्वर स्वामी मंदिर का उद्घाटन कर इसका सबसे अच्छा उदाहरण प्रस्तुत किया है
यह मंदिर जम्मू-कश्मीर में पहला और देश में छठा स्थान है, जो जम्मू को भारत में शीर्ष धार्मिक पर्यटन स्थल बनने का मार्ग प्रशस्त करता है: डॉ. जितेंद्र सिंह
जम्मू में श्री वेंकटेश्वर स्वामी मंदिर की स्थापना के साथ, वैश्विक रूप से यह एक बार फिर से साबित हुआ है कि हम कश्मीर से कन्याकुमारी तक एक हैं : श्री जी के रेड्डी
केंद्रीय विज्ञान और प्रौद्योगिकी एवं पृथ्वी विज्ञान राज्यमंत्री  और पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष राज्यमंत्री, डॉ. जितेंद्र सिंह, केंद्रीय संस्कृति, पर्यटन एवं पूर्वोत्तर क्षेत्र विकास मंत्री, श्री जी किशन रेड्डी और जम्मू-कश्मीर के उपराज्यपाल मनोज सिन्हा ने आज जम्मू में श्री वेंकटेश्वर स्वामी मंदिर का उद्घाटन किया, जो केंद्र शासित प्रदेश जम्मू-कश्मीर में पहला और देश में छठा मंदिर है।
इस अवसर पर डॉ. जितेंद्र सिंह ने कहा जम्मू में श्री वेंकटेश्वर स्वामी मंदिर की स्थापना ‘एक भारत’ के विचारों का उत्सव और देश की ‘विविधता में एकता’ मनाने वाला त्योहार है।
डॉ. जितेंद्र सिंह ने कहा कि यह मंदिर जम्मू-कश्मीर में पहला और देश में छठा है, जो जम्मू को देश में शीर्ष धार्मिक पर्यटन स्थल के रूप में स्थापित करने का मार्ग प्रशस्त करता है।
डॉ. जितेंद्र सिंह ने बल देकर कहा कि प्रधानमंत्री नरेन्द्र मोदी के नेतृत्व में 08 जून, 2023 को जम्मू में श्री वेंकटेश्वर स्वामी मंदिर का उद्घाटन होना जम्मू की विकास यात्रा में एक मील का पत्थर साबित होगा।
डॉ. जितेंद्र सिंह ने आगे कहा कि प्रधानमंत्री नरेन्द्र मोदी के नेतृत्व में अब पूरा देश पूर्व से पश्चिम, उत्तर से दक्षिण तक एकीकृत हो चुका है और वाराणसी में आयोजित 'काशी तमिल संगमम्' और जम्मू में 'श्री वेंकटेश्वर स्वामी मंदिर' का उद्घाटन इसके सर्वश्रेष्ठ उदाहरण है, जिसका उद्देश्य तमिलनाडु और काशी के बीच सदियों पुराने संबंधों का जश्न मनाना, उसकी पुन: पुष्टि करना और उसे फिर से प्राप्त करना है, जो कि ज्ञान प्राप्ति के लिए देश के सबसे महत्वपूर्ण और प्राचीन स्थल रहे हैं।
इस अवसर पर अपने संबोधन में, केंद्रीय मंत्री श्री जी किशन रेड्डी ने कहा कि जम्मू में 'श्री वेंकटेश्वर स्वामी मंदिर' की स्थापना के साथ, यह दुनिया के सामने एक बार फिर से साबित हो गया है कि कश्मीर से कन्याकुमारी तक हम एक है। उन्होंने कहा कि प्रधानमंत्री नरेन्द्र मोदी के नेतृत्व में प्राचीन सभ्यता को पुनर्जीवित किया जा रहा है।
इस अवसर पर जम्मू-कश्मीर के उपराज्यपाल श्री मनोज सिन्हा ने कहा कि प्रधानमंत्री श्री नरेन्द्र मोदी के मार्गदर्शन में जम्मू-कश्मीर तेजी से आर्थिक विकास कर रहा है और अमृत काल में यहां की संस्कृति का पुनरुद्धार हो रहा है। श्री सिन्हा ने कहा कि केंद्र शासित प्रदेश अपनी शाश्वत यात्रा में गौरव, दिव्यता और विकास की नई ऊंचाइयों को प्राप्त कर रहा है।
इस उद्घाटन समारोह में, टीटीडी के अध्यक्ष श्री वाई वी रेड्डी, जम्मू-कश्मीर के मुख्य सचिव, श्री जुगल किशोर, टीटीडी के सदस्य, श्री अरुण कुमार मेहता और श्री प्रशांत रेड्डी भी उपस्थित हुए।
कोयला मंत्रालय
कोयला खानों के पानी से 900 गांवों के 18 लाख लोग लाभान्वित हो रहे हैं
कोयला/लिग्नाइट पीएसयू हरित अभियान को गति दे रहे हैं
कोयला मंत्रालय के निर्देशानुसार, कोयला/लिग्नाइट पीएसयू खानों के पानी के संरक्षण और कुशल उपयोग के लिए विभिन्न कदम उठा रहे हैं। पीएसयू अपने क्षेत्रों में पेयजल और सिंचाई जैसे सामुदायिक उपयोग के लिए खानों से पानी की आपूर्ति कर रहे हैं। कोयला/लिग्नाइट पीएसयू के परिचालित खानों से छोड़े गए पानी के साथ-साथ परित्यक्त खदानों में उपलब्ध पानी से कोयला खनन क्षेत्रों के आस-पास के 900 गांवों के लगभग 18 लाख लोगों को लाभ मिल रहा है।
चालू वित्त वर्ष के दौरान, कोयला/लिग्नाइट पीएसयू ने सामुदायिक उपयोग के लिए खानों के लगभग 4000 एलकेएल पानी की आपूर्ति करने की योजना बनाई थी, जिसमें से दिसंबर 2022 तक 2788 एलकेएल की आपूर्ति की जा चुकी है। इसमें से 881 एलकेएल पानी का उपयोग पेयजल सहित घरेलू उपयोग के लिए किया गया है। खानों के पानी के लाभार्थी मुख्य रूप से जनजातीय समुदाय और दूर-दराज के इलाकों में रहने वाले लोग हैं। यह प्रयास, सरकार के जल शक्ति अभियान के तहत जल संरक्षण के अनुरूप है।
2022-23 में, कोल इंडिया लिमिटेड  ने वित्त वर्ष 23 के दिसंबर तक अपने हरित आवरण को 1600 हेक्टेयर तक विस्तारित करते हुए अपने वार्षिक वृक्षारोपण लक्ष्य 1510 हेक्टेयर को पार कर लिया है। सीआईएल ने चालू वित्त वर्ष में दिसंबर, 2022 तक 31 लाख से अधिक पौधे लगाए हैं।
पिछले पांच वर्षों के दौरान 4392 हेक्टेयर के खनन पट्टा क्षेत्र में हुए हरित पहल से 2.2 एलटी/वर्ष की कार्बन सिंक क्षमता पैदा हुई है। कोयला/लिग्नाइट पीएसयू ने चालू वित्त वर्ष में दिसंबर 2022 तक लगभग 2230 हेक्टेयर भूमि में वृक्षारोपण किया है और लगभग 360 हेक्टेयर में घास लगाई गई है। इनकी विभिन्न खानों में सीड बॉल प्लांटेशन, ड्रोन के माध्यम से बीज छिड़काव और मियावाकी प्लांटेशन जैसी नई तकनीकों का उपयोग किया जा रहा है। खनन किए जा चुके क्षेत्र, ओवरबर्डन डंप और अन्य समस्याग्रस्त क्षेत्रों को सक्रिय खनन क्षेत्रों से अलग होते ही पुनः प्राप्त किया जाता है। ये वनीकरण गतिविधियाँ और हरित पट्टी विकास कार्य भी कार्बन सिंक का निर्माण कर रहे हैं। घने वृक्षों का आवरण वायु प्रदूषण को नियंत्रित करने में भी मदद करता है और खनन कार्यों के दौरान उत्सर्जित धूल-कणों को कम करता है।
एमजी / एएम / जेके/वाईबी
(Visitor Counter : 329
सूचना और प्रसारण मंत्रालय
'बाहुबली' के क्रिएटिव निदेशक पीसी सनथ ने एमआईएफएफ कार्यशाला को संबोधित किया
एक जादूगर जो काम मंच पर करता है, वही काम विजुअल इफेक्ट स्क्रीन पर करता है: पीसी सनथ
वीएफएक्स सुपरवाइजर और बाहुबली के क्रिएटिव निदेशक पीसी सनथ ने कहा, “एक जादूगर जो काम मंच पर करता है, वही काम विजुअल इफेक्ट्स  स्क्रीन पर करता है। यह कहानी के साथ जादू करता है और इसे दूसरे स्तर पर ले जाता है।”
उन्होंने कहा, "जब कोई फिल्म निर्माता या तकनीशियन किसी फिल्म में कुछ प्राप्त करने में विफल होते हैं, तो वे विजुअल इफेक्ट्स के बारे में सोचते हैं। चूंकि केवल क्रिएटर की कल्पनाशीलता ही इसकी सीमा है, इसलिए वीएफएक्स कुछ भी प्राप्त कर सकता है।”
विख्यात वीएफएक्स सुपरवाइजर ने आज 17वें मुंबई अंतरराष्ट्रीय फिल्म महोत्सव में 'वीएफएक्स: कहानी कहने के लिए एक सदाबहार उपकरण' विषयवस्तु पर एक कार्यशाला को संबोधित किया।
वीएफएक्स के महत्व को रेखांकित करते हुए सनथ ने कहा कि आज के युग में एक भी फिल्म बिना विजुअल इफेक्ट के नहीं है। एक सवाल के जवाब में उन्होंने कहा, "नए तकनीकी उपकरणों ने वीएफएक्स की सीमा का विस्तार किया है, लेकिन कभी भी तकनीक या इसी तरह की अन्य फिल्मों से एक वीएफएक्स सुपरवाइजर को दूर नहीं किया जाना चाहिए। उसे हमेशा कहानी का सारांश समझना चाहिए।”
उन्होंने आगे कहा कि जब से चलचित्र की तकनीकों का आविष्कार हुआ, तब से विजुअल इफेक्ट सिनेमाई कहानी कहने का एक अभिन्न अंग रहा है। 20वीं शताब्दी में जैसे-जैसे सिनेमा का माध्यम किसी कहानी को कहने के सबसे लोकप्रिय माध्यम के रूप में विकसित हुआ, विजुअल इफेक्ट भी नए तरीकों और तकनीकों को अपनाकर विकसित हुए, जिससे फिल्म निर्माताओं को अपनी कहानियों को बेहतर ढंग से बताने में सहायता मिली।
विजुअल इफेक्ट में पारंगत इस विशेषज्ञ ने आगे यह भी बताया कि किस तरह विजुअल इफेक्ट्स ने फिल्म निर्माताओं को उनके सिनेमाई सपनों को देखने व साकार करने में सहायता की है। इसके अलावा उन्होंने उन संभावनाओं की ओर संकेत किया जो वीएफएक्स भविष्य के कहानीकारों को प्रदान करता है, जो ऑगमेंटेड रियलिटी  और वर्चुअल रियलिटी  उपकरण के साथ नई सीमाओं से आगे जा रहा है।
पीसी सनथ फायरफ्लाई क्रिएटिव स्टूडियो  के सह-संस्थापक और निदेशक हैं। वे पिछले ढाई दशक से विजुअल इफेक्ट का निर्माण कर रहे हैं। वे कई ब्लॉकबस्टर फिल्मो के वीएफएक्स पर्यवेक्षक और क्रिएटिव निदेशक रहे हैं। इनमें बाहुबली-द बिगनिंग , रोबोट , ईगा , पुलीमुरुगन  और मलिक  शामिल हैं। वे सर्वश्रेष्ठ विजुअल इफेक्ट के लिए राष्ट्रीय और राज्य फिल्म पुरस्कारों सहित कई प्रतिष्ठित पुरस्कारों के विजेता हैं। इसके अलावा पीसी सनथ टीवीएजीए  जैसे विभिन्न उद्योग निकायों का हिस्सा हैं। वे विभिन्न कला और फिल्म शिक्षा संस्थानों में अतिथि शिक्षक और अकादमिक सलाहकार भी हैं। इन संस्थानों में भारतीय फिल्म और टेलीविजन संस्थान , राष्ट्रीय डिजाइन संस्थान  और के.आर. नारायणन नेशनल इंस्टीट्यूट ऑफ विजुअल साइंस एंड आर्ट्स  शामिल हैं।
प्रधानमंत्री कार्यालय
प्रधानमंत्री मोदी वेस्टास के अध्यक्ष और सीईओ से बातचीत की
प्रधानमंत्री श्री नरेन्द्र मोदी ने पवन ऊर्जा क्षेत्र से संबंधित मुद्दों के बारे में वेस्टास के अध्यक्ष और मुख्य कार्यकारी अधिकारी श्री हेनरिक एंडरसन के साथ बातचीत की।
प्रधानमंत्री ने ट्वीट किया, “वेस्टास के अध्यक्ष और सीईओ श्री हेनरिक एंडरसन के साथ एक व्यावहारिक बातचीत हुई। हमने पवन ऊर्जा क्षेत्र से संबंधित कई मुद्दों पर चर्चा की। आने वाली पीढ़ियों के वास्ते स्वच्छ भविष्य बनाने के लिए नवीकरणीय ऊर्जा का उपयोग करने में भारत के कुछ प्रयासों पर प्रकाश डाला।”
मंत्रिमण्डल
केंद्रीय मंत्रिमंडल ने केंद्रीय सूची में अन्य पिछड़ा वर्गों के भीतर उप श्रेणियां बनाने के मसले पर विचार करने के लिए संविधान के अनुच्छेद 340 के अंतर्गत गठित आयोग के विस्तार को दी मंजूरी
प्रधानमंत्री नरेंद्र मोदी की अध्यक्षता में केंद्रीय मंत्रिमंडल ने केंद्रीय सूची में अन्य पिछड़ा वर्गों में उप श्रेणियां बनाने के मसले पर विचार करने के वास्ते संविधान के अनुच्छेद 340 के अंतर्गत गठित आयोग के कार्यकाल का 31 जुलाई, 2019 से 31 जनवरी, 2020 तक विस्तार किए जाने को मंजूरी दे दी है।
लाभः
कार्यकाल में प्रस्तावित विस्तार से “आयोग” विभिन्न पक्षधारकों के साथ परामर्श के बाद ओबीसी की श्रेणियां बनाने के मसले पर व्यापक रिपोर्ट जमा करने में सक्षम हो जाएगा।
प्रधानमंत्री कार्यालय
प्रधानमंत्री के प्रमुख सचिव और दिल्ली के उपराज्यपाल ने जी-20 शिखर सम्मेलन की तैयारियों की समीक्षा के लिए 3 सितंबर को विभिन्न स्थलों का दौरा किया
प्रधानमंत्री के प्रमुख सचिव डॉ. पी.के. मिश्र ने दिल्ली के उपराज्यपाल श्री विनय कुमार सक्सेना के साथ आगामी जी-20 शिखर सम्मेलन की तैयारियों की समीक्षा के लिए दिल्ली में विभिन्न स्थलों का दौरा किया।
प्रमुख सचिव जी-20 शिखर सम्मेलन की तैयारियों से संबंधित समन्वय समिति के अध्यक्ष हैं। इस क्षमता में, डॉ पी के मिश्र द्वारा समीक्षा अभ्यास यह सुनिश्चित करने के लिए किया गया था कि एक स्मरणीय शिखर सम्मेलन की आवभगत के लिए योजना के अनुरूप सभी चीजें व्यवस्थित रहें। यह दौरा यह सुनिश्चित करने के लिए किया गया था कि शिखर सम्मेलन के लिए आने वाले सभी राष्ट्राध्यक्षों और अन्य अंतर्राष्ट्रीय गणमान्य व्यक्तियों को अपनी यात्रा के दौरान भारत की संस्कृति और विश्व स्तरीय अनुभव की झलक मिले।
प्रमुख सचिव ने भारत मंडपम के साथ-साथ राजघाट, सी हेक्सागन-इंडिया गेट, हवाई अड्डे के टर्मिनल 3 और इसके वीआईपी लाउंज, एयरोसिटी क्षेत्र, प्रमुख सड़कों के प्रमुख खंडों सहित लगभग 20 स्थानों का दौरा किया और समीक्षा की।
राजघाट के बाहरी क्षेत्रों के साथ-साथ दिल्ली के प्रमुख स्थानों और चौक-चौराहों का भी सौंदर्यीकरण किया गया है। भरत मंडपम में 'शिव-नटराज' की स्थापना की गई है। लगभग 20 टन वजनी, 27 फीट की नटराज आकृति को अष्ट-धातु से बने पारंपरिक कास्टिंग विधियों में तैयार किया गया है। जी-20 की अध्यक्षता के समय भरत मंडपम के सामने स्थापित नृत्य के भगवान शिव नटराज, नटराज की सबसे ऊंची कांस्य प्रतिमा हैं।
प्रमुख सचिव ने यातायात की स्थिति की भी समीक्षा की और प्रशासन को सुझाव दिया कि वैकल्पिक व्यवस्था के बारे में आम लोगों को पर्याप्त जानकारी प्रदान की जाए ताकि उन्हें कोई कठिनाई न हो। दिल्ली हवाई अड्डे पर, विशेष रूप से मेहमानों के स्वागत के लिए की गई सुविधाओं को ध्यान में रखते हुए व्यवस्थाओं की भी समीक्षा की गई।
डॉ. मिश्र ने पालम के वायुसेना स्टेशन के टेक्किनल एरिया का भी दौरा किया, जहां राज्यों के प्रमुखों के विमानों का आगमन होगा। वायुसेना के वरिष्ठ अधिकारियों ने डॉक्टर मिश्र को विमानों की पार्किंग, राष्ट्राध्यक्षों के स्वागत, लाउंज और अन्य सुविधाओं के बारे में अवगत कराया। टेक्किनल हवाई अड्डा क्षेत्र में आपातकालीन चिकित्सा सुविधाओं की भी व्यवस्था की गई हैं।
दिल्ली के उपराज्यपाल द्वारा व्यापक स्तर पर सौंदर्यीकरण अभियान चलाया है, जिससे शहर का वृहद् वातावरण बन गया है। जो संरचनाएं अप्रयुक्त हो गई थीं, उनका नवीनीकरण किया गया है। स्वच्छता अभियान के अतिरिक्त जगह-जगह पानी के मनमोहक फव्वारे लगाए गए हैं। देश की विविधता को दर्शाने के लिए शहर भर में बड़ी संख्या में मूर्तियां और पोस्टर लगाए गए हैं, जो यात्रियों और आगंतुकों के लिए मनोरम दृश्य के रूप में उभरे हैं। महत्वपूर्ण स्थानों पर जी-20 देशों के राष्ट्रीय ध्वज प्रदर्शित किए गए हैं और यहां तक कि जी-20 देशों के राष्ट्रीय पशुओं की मूर्तियां भी स्थापित की गई हैं। प्रधानमंत्री के प्रमुख सचिव ने अधिकारियों की टीमों द्वारा किए गए कार्यों की सराहना की।
आम जनता को असुविधा से बचाने के लिए, प्रधानमंत्री के प्रमुख सचिव ने सभी वरिष्ठ अधिकारियों के साथ मिनी बस से दौरा किया। यह दौरा शाम 5 बजे से 8:30 बजे के बीच हुआ।
समीक्षा अभ्यास के दौरान उनके साथ प्रधानमंत्री के सलाहकार श्री अमित खरे और श्री तरुण कपूर, मुख्य सचिव, पुलिस आयुक्त के साथ-साथ कई अन्य शीर्ष अधिकारी भी थे।